Gudlaukio ąžuolas

Gudlaukio ąžuolas – saugomas išskirtinis ąžuolas, augantis Tauragės rajono savivaldybėje, Mažonų seniūnijoje, Gudlaukio kaime, sodyboje, 2 km į pietryčius nuo Pagramančio. Vienas lankomiausių Pagramančio regioniniame parke. Prie medžio įrengta informacinė lenta, pakeliui pastatytos kelios nukreipiančios rodyklės, pasiekiamas geru žvyrkeliu, todėl lengvai randamas.

Būklė 

Ąžuolo būklė nėra gera – kamiene apačioje yra didelė drevė, kurioje telpa suaugęs žmogus. Drevė atsivėrė pradėjus medžiui pūti iš vidaus. Be to, medis piktavalių buvo padegtas. 2022 m. duomenimis, kamienas buvo tuščiaviduris per visą jo aukštį.

Pasakojama, kad į šimtametį ąžuolą trenkė žaibas. Viršūnė nulūžusi. Kamienas gumbuotas. Medis  kasmet žaliuoja. Jam priskaičiuojama per 600 metų.

Duomenys 

Aplinkos ministro paskelbtas valstybės saugomu gamtos paveldo objektu 2016 m. vasario 8 d. įsakymu Nr. D1-88. Pagrindinės charakteristikos (duomenų šaltiniai: 2014-08-26):

 Medžio rūšis – neskelbiama
 Kamieno apimtis 1,3 m aukštyje –  6,30 m
 Aukštis – 16,0 m
 Amžius – ~600 metų

Galerija

Šaltiniai 

Tauragės rajono paveldas
Lietuvos gamtos paveldo objektai